Bror Wahlroos

Bror Arne Napoleon ”Buntta” Wahlroos (21. tammikuuta 1928 Turku – 12. tammikuuta 2007 Hyvinkää) oli suomalainen talouselämän vaikuttaja. Hän toimi eri teollisuusyritysten ja yhteisöjen johtotehtävissä 1947–1968 sekä kauppa- ja teollisuusministeriön kansliapäällikkönä vuosina 1969–1992. Koulutukseltaan hän oli kauppatieteiden kandidaatti ja lakitieteen lisensiaatti. Wahlroos tunnettiin värikkäänä persoonana ja julkeakäytöksisenä. Sampo Oyj:n entinen hallituksen puheenjohtaja Björn Wahlroos on Bror Wahlroosin poika. Bror Wahlroosilla on ensimmäisestä avioliitostaan Marita Wahlroosin kanssa toinenkin lapsi, tytär Ann-Christine.

Bror Wahlroos oli Ruotsalaisen kansanpuolueen ehdokkaana vuoden 1991 eduskuntavaaleissa Helsingin vaalipiirissä, mutta ei tullut valituksi.

Wahlroos tuomittiin sakkoihin virkavirheestä 1970-luvulla tapahtuneen Salora-jutun yhteydessä.

Wahlroos on haudattu Turun hautausmaalle.

Lähteet

Kirjallisuutta

Aiheesta muualla 
 Bror Wahlroosin muistokirjoitus Helsingin Sanomissa.
 Itse asiassa kuultuna, haastattelu vuodelta 1994. Video 56 min, Yle Areena.

Suomalaiset juristit
Suomalaiset elinkeinoelämän vaikuttajat
Työ- ja elinkeinoministeriön kansliapäälliköt
Vuonna 1928 syntyneet
Vuonna 2007 kuolleet